पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. शहर में चोर ही नहीं झपटमार भी सक्रिय हैं। बाइक सवार दो युवकों ने तीन महिलाओं के गले से सोने की चेन छीन ली। तीनों वारदात शनिवार दोपहर महज बीस मिनट के भीतर सेक्टर 13 और अर्बन एस्टेट में हुईं। बाइकर्स ने पौने एक बजे सेक्टर 13 में घर के बाहर खड़ी गृहिणी इंद्रजीत कौर के गले से चेन झपटी। इसके बाद वे अर्बन एस्टेट में शास्त्री पार्क के पास और फिर विश्वास स्कूल रोड पर घर से बाहर निकली महिलाओं के गले से चेन छीन ले गए।
किसी ने उनका पीछा करना चाहा तो पिस्तौल दिखाकर डरा दिया। घटना के बाद से महिलाएं खौफजदा हैं। बाइकर्स को न तो पकड़े जाने का खौफ था न पब्लिक या पुलिस का डर। बेखौफ बाइकर्स ने लोगों का चैन छीन लिया है। महिलाओं को घर से बाहर निकलने में भी डर लगने लगा है।
पहले थप्पड़ मारा फिर चेन छीनी
मकान नंबर दो के बाहर अपनी ननद सरबजीत के साथ खड़ी चंडीगढ़ की इंद्रजीत कौर के गले से चेन झपटकर बाइक सवार भाग गए। इंद्रजीत कौर ने बताया कि बच्चे फिल्म देखने गए थे। उन्हें छोड़ने बाहर आई थी। उनकी गाड़ी जाते ही सामने से एक बाइक आई। इस पर दो लड़के सवार थे। बाइक चलाने वाले ने हेल्मेट पहना रखा था। पीछे बैठा युवक घर से कुछ दूरी पर उतरा।
वहां से सीधा वह हमारे पास आया और फिर चेन छीन ली। इस दौरान लोकेट वहीं गिर गया। चेन छीन कर वह भाग गया। मैं कुछ समझ पाती इससे पहले सरबजीत उसके पीछे दौड़ी। मगर वह साथी की बाइक पर बैठकर निकल गया। भागते हुए उन्होंने पिस्तौल दिखाई। सरबजीत ने स्कूटी से उनका पीछा भी किया। मगर, वो नजर नहीं आए।
हाथ से छीन ले गए लॉकेट
अर्बन एस्टेट निवासी जेबीटी टीचर रितुराज ने बताया कि वह अपने बेटा-बेटी के साथ मायके हांसी से आई थी। डाबड़ा चौक पर बस से उतरकर शास्त्री पार्क के पास से पैदल घर आ रही थी। इसी दौरान पीछे दो हाथ मेरी गर्दन पर पहुंचे। मैंने समझा मेरी फ्रैंड है। मैंने सिर पर चुन्नी ओढ़ी हुई थी। चुन्नी के नीचे छिपी सोने की दो तोले की चेन पकड़ कर उसने खींच ली। मैं भी झपटी तो लॉकेट मेरे हाथ में रह गया।
कुछ समझ पाती, इससे पहले चेन स्चेनर ने मेरे हाथ से लॉकेट भी छीन लिया। शोर मचाया। उसके पीछे भी भागी। मगर वह बाइक पर बैठककर भाग निकला। उसने पीछा न करने की हिदायत देते हुए पिस्तौल दिखाई। दोनों 20 से 25 साल के युवा थे।
स्नेचर की पहचान के लिए फुटेज खंगाली
सिविल लाइन थाना प्रभारी इंस्पेक्टर सतपाल सिंह यादव ने बताया मनमोहन के घर के बाहर कैमरे लगे हैं। उनकी फुटेज में बाइक सवार दो लड़कों की तस्वीरें आईं। इनकी पहचान की जा रही है। एसपी राहुल शर्मा और सीआईए टीम भी मौके पर पहुंची। मम्मी चिल्लाई बचाने कोई नहीं आया
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn